નવી દિલ્લી: ચુંટણી પંચે ચુંટણી આચાર સંહિતાના ઉલ્લંઘન મામલામાં દિલ્લીના મુખ્યમંત્રી અને આમ આદમી પ્રાટીના સંયોજક અરવિંદ કેજરીવાલ વિરુદ્ધ એફઆઈઆરનો આદેશ કર્યો છે. કેજરીવાલે 8 જાન્યુઆરીએ ગોવામાં એક ચુંટણી સભા દરમિયાન મતદારોને બીજી પાર્ટીઓ પાસેથી પૈસા લેવા અને આમ આદમી પાર્ટીને વોટ આપવા અપીલ કરી હતી. આ નિવેદન માટે ચુંટણી પંચે કેજરીવાલને ચેતવણી આપી હતી જેના પર આપના નેતાએ પંચનો નિર્ણય ગેરકાનૂની ગણાવી કોર્ટમાં જવાની વાત કરી હતી.